103.		Dohoda o poskytnutí príspevku na presťahovanie za prácou
			(§ 53c ZoSZ)
D O H O D A
č. 1/2023
o poskytnutí príspevku na presťahovanie za prácou
uzatvorená v zmysle § 53c zákona č. 5/2004 Z. z. o službách zamestnanosti
a o zmene a doplnení niektorých zákonov v znení neskorších predpisov
(ďalej len „dohoda“)
uzatvorená medzi:
Úrad práce, sociálnych vecí a rodiny 
Sídlo:				Žilina, Jarná ul. č. 5
V mene ktorého koná:			Ing. Vladimír Milučký
IČO:				37905473
DIČ:				99999999
Číslo účtu (IBAN):			SK48 0200 0000 0080 3999999
(ďalej len „úrad“)
a
Fyzická osoba
Meno, priezvisko, titl.:			Ján Hladký
Dátum narodenia: 			5. 4. 1982
Miesto trvalého pobytu: 			Žilina, Stodolova ul. č. 2
Vzdialenosť miesta nového pobytu
od miesta trvalého pobytu		220 km
Číslo účtu (IBAN): 			SK48 0200 0000 0080 3000000
(ďalej len „zamestnanec“/“žiadateľ“)
(ďalej spolu ako „účastníci dohody“)
Článok I.
Účel a predmet dohody
1.	Účelom dohody je vymedzenie práv a povinností účastníkov dohody pri poskytovaní príspevku na presťahovanie za prácou v zmysle § 53c zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“).
2.	Predmetom dohody je záväzok úradu poskytovať príspevok na presťahovanie za prácou na úhradu časti výdavkov na bývanie súvisiacich so zmenou miesta trvalého pobytu v súvislosti so získaním zamestnania najmenej na 6 mesiacov, ktoré je od miesta pobytu vzdialené najmenej 50 km (ďalej len „príspevok“) zamestnancovi, ktorý bol uchádzačom o zamestnanie vedeným v evidencii uchádzačov o zamestnanie najmenej tri mesiace a ktorý bol vyradený z evidencie uchádzačov o zamestnanie z dôvodu uvedeného v § 36 ods. 1 písm. a) zákona o službách zamestnanosti a záväzok zamestnanca preukazovať trvanie zamestnania a výdavky na bývanie súvisiace so zmenou pobytu – úhradu za plnenia poskytované s užívaním bytu alebo nájomné alebo výdavky na presťahovanie.
Článok II.
Práva a povinnosti úradu
Úrad sa zaväzuje:
1.	Poskytnúť príspevok zamestnancovi po splnení podmienok uvedených v tejto dohode od 1. 10. 2022 do 31. 12. 2023 na základe „Potvrdenia zamestnávateľa o trvaní pracovného pomeru zamestnanca a na základe preukázaných výdavkov na bývanie súvisiacich so zmenou pobytu. 
2.	Poskytnúť príspevok mesačne podľa bodu 1 tohto článku vo výške preukázaných výdavkov, najviac 300 Eur počas obdobia poskytovania príspevku.
3.	Uhrádzať príspevok zamestnancovi na účet v banke uvedený v záhlaví tejto dohody do 30 dní od preukázania skutočností uvedených v Článku III. bod 1.
4.	Pri používaní verejných prostriedkov zachovávať hospodárnosť, efektívnosť a účinnosť ich použitia v zmysle § 19 ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
Článok III.
Práva a povinnosti zamestnanca
Zamestnanec sa zaväzuje:
1.	Predkladať úradu vo fyzickej písomnej forme alebo elektronickej forme (opatrená elektronickým podpisom) za obdobie, za ktoré si príspevok žiada:
a)	„Potvrdenia zamestnávateľa o trvaní pracovného pomeru zamestnanca“,
b)	výdavky na bývanie súvisiace so zmenou pobytu (doklady o ich úhrade). Za výdavky na bývanie súvisiace so zmenou pobytu sa považujú úhrady za plnenia poskytované s užívaním bytu, 
d)	výdavky na presťahovanie.
Potvrdenie zamestnávateľa o trvaní pracovného pomeru a preukázané výdavky na bývanie alebo preukázané výdavky na presťahovanie predstavujú zároveň aj žiadosť o úhradu platby.
2.	Pri preukazovaní výdavkov na bývanie súvisiacich so zmenou pobytu je žiadateľ povinný doložiť doklady o ich úhrade vystavené na meno žiadateľa. Pri preukazovaní výdavkov na presťahovanie za prácou je žiadateľ povinný doložiť doklady o ich úhrade. Žiadateľ, ktorý žije v manželskom zväzku, doloží doklady o uhradených platbách vystavené na meno manželky. V prípade, ak v nájomnej zmluve sú uvedení viacerí nájomcovia ako len žiadateľ a dohodnutá suma mesačného nájomného je stanovená ako celková suma pre všetkých nájomcov, úrad bude považovať za oprávnený výdavok len alikvotnú časť mesačného nájomného pripadajúceho na jedného nájomcu alebo manželov, ak sa príspevok poskytuje manželom. 
3.	V prípade, ak nastúpi do ďalšieho zamestnania bezprostredne nadväzujúceho na predchádzajúce zamestnanie, ktoré je od miesta trvalého pobytu vzdialené najmenej 50 km, predložiť úradu do 15 kalendárnych dní (ak sa s úradom nedohodne inak) kópiu pracovnej zmluvy so zamestnávateľom.
4.	V prípade, ak nahlási nový trvalý pobyt, ktorý je vzdialený od miesta pôvodného trvalého pobytu najmenej 50 km, predložiť úradu do 15 kalendárnych dní (ak sa s úradom nedohodne inak) od zmeny trvalého pobytu doklad o zmene trvalého pobytu.
5.	Akékoľvek iné zmeny, ktoré ovplyvňujú dohodnuté podmienky oznámiť úradu do 30 kalendárnych dní. Za zmeny ovplyvňujúce dohodnuté podmienky sa považuje napríklad: zmena rodinného stavu, ukončenie pracovného pomeru, a to aj v prípade jedného z manželov a iné.
6.	Pri používaní verejných prostriedkov zachovávať hospodárnosť, efektívnosť a účinnosť ich použitia v zmysle § 19 ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
Článok IV.
Oprávnené výdavky
1.	Oprávnené výdavky sú len tie výdavky, ktoré vznikli zamestnancovi na úhradu výdavkov na bývanie súvisiacich so zmenou pobytu a výdavkov na presťahovanie.
2.	Za nájomné sa považuje plnenie poskytované nájomcom prenajímateľovi uvedené v zmluve o prenájme, ktorá tvorí prílohu žiadosti o poskytnutie príspevku. Za plnenia poskytované s užívaním bytu sa považujú najmä: dodávka tepla, dodávka teplej úžitkovej vody, dodávka pitnej vody, dodávka plynu, dodávka elektrickej energie, odvádzanie odpadových vôd a splaškov verejnými kanalizáciami alebo zabezpečovanie ich odvozu, poplatky za zrážkovú vodu, prevádzka výťahov, osvetlenie spoločných častí a spoločných zariadení domu, upratovanie spoločných častí a spoločných zariadení domu, čistenie prístupových chodníkov, poistenie bytového domu, likvidácia domového odpadu, fond prevádzky, údržby a opráv domu, poplatok za havarijnú službu, poplatok za výkon správcovskej činnosti, spracovanie vyúčtovania a iné. Za výdavky na presťahovanie sa považujú výdavky na sťahovaciu službu a náklady s tým spojené.
3.	V prípade ak zamestnanec uhrádza nájomné v hotovosti, preukazuje to príjmovým pokladničným dokladom vystaveným prenajímateľom alebo vlastným dokladom o prevzatí finančných prostriedkov za predpokladu, že tento doklad obsahuje identifikačné údaje prenajímateľa a nájomcu, výšku uhradenej sumy, obdobie, za ktoré sa uhrádza nájomné, vyhlásenie prenajímateľa, že finančné prostriedky od nájomcu prijal a podpisy prenajímateľa i nájomcu. Za iných okolností nebude tento výdavok považovaný za oprávnený.
4.	V prípade ak zamestnanec realizuje úhrady nájomného alebo plnení poskytovaných s užívaním bytu prostredníctvom elektronického bankovníctva, je potrebné aby doložil výpis z účtu alebo akýkoľvek bankou potvrdený dokument o tom, že úhrada bola zrealizovaná resp. zmluvu s bankou o tom, že nedostáva bankové výpisy v písomnej forme. V takomto prípade postačuje výpis z elektronického bankovníctva o zrealizovaných platbách. Za iných okolností nebude tento výdavok považovaný za oprávnený.
5.	Ak žiadateľ doloží doklady o uhradených platbách vystavené na iné meno ako meno žiadateľa (napr. na meno rodinného príslušníka), úrad bude považovať tieto výdavky za neoprávnené. V prípade, ak v nájomnej zmluve sú uvedení viacerí nájomcovia ako len žiadateľ a dohodnutá suma mesačného nájomného je stanovená ako celková suma pre všetkých nájomcov, úrad bude považovať za oprávnený výdavok len alikvotnú časť mesačného nájomného pripadajúceho na jedného nájomcu alebo manželov, ak sa príspevok poskytuje manželom.
6.	Výdavky na presťahovanie sa preukazujú dokladom o ich úhrade vystavené na meno žiadateľa a predloženie faktúry/daňového dokladu/zmluvy alebo iného dokladu, ktorý preukazuje právny dôvod vzniku nákladov na presťahovanie. Ak sa úhrada nákladov na presťahovanie realizuje prostredníctvom elektronického bankovníctva, je potrebné aby doložil výpis z účtu alebo akýkoľvek bankou potvrdený dokument o tom, že úhrada bola zrealizovaná resp. zmluvu s bankou o tom, že nedostáva bankové výpisy v písomnej forme. V takomto prípade postačuje výpis z elektronického bankovníctva o zrealizovaných platbách. Za iných okolností nebude tento výdavok považovaný za oprávnený. V prípade, ak sa úhrada nákladov na presťahovanie realizuje v hotovosti, preukazuje to príjmovým pokladničným dokladom vystaveným prenajímateľom alebo vlastným dokladom o prevzatí finančných prostriedkov za predpokladu, že tento doklad obsahuje identifikačné údaje prenajímateľa a nájomcu, výšku uhradenej sumy, obdobie, za ktoré sa uhrádza nájomné, vyhlásenie prenajímateľa, že finančné prostriedky od nájomcu prijal a podpisy prenajímateľa i nájomcu. Za iných okolností nebude tento výdavok považovaný za oprávnený.
7.	Ak žiadateľ, ktorý žije v manželskom zväzku, doloží doklady o uhradených platbách vystavené na meno manželky, úrad bude považovať tieto výdavky za oprávnené. 
Článok V.
Osobitné podmienky
1.	Ak počas poskytovania príspevku zamestnanec nastúpi do ďalšieho zamestnania bezprostredne nadväzujúceho na predchádzajúce zamestnanie, v poskytovaní príspevku sa pokračuje. Za bezprostredne nadväzujúce zamestnanie sa považuje nástup do zamestnania nasledujúci deň po ukončení predošlého pracovného pomeru. V takomto prípade strany dohody uzavrú dodatok k tejto dohode s uvedenými zmenami.
2.	V prípade ak je jedna zo strán dohody v omeškaní, alebo má plnenie nejaké vady, druhý účastník zmluvy ju vyzve na splnenie svojej povinnosti a určí jej dodatočnú lehotu na plnenie. V takomto prípade lehota na plnenie zo strany úradu neplynie.
3.	V prípade, ak zamestnanec nepredloží bez vád dokumenty v zmysle Článku III. bod 1 dohody ani v dodatočne určenej lehote úradom do konca obdobia poskytovania príspevku, nevzniká mu nárok na úhradu časti výdavkov na bývanie a výdavkov na presťahovanie.
4.	V prípade ukončenia pracovného pomeru zamestnanca bez bezprostredne nadväzujúceho uzavretia pracovného pomeru so zamestnávateľom sa poskytovanie príspevku zastaví.
5.	Úrad poskytuje príspevok na základe predložených dokladov v zmysle Článku III. bod. 1 dohody. 
6.	Ak sa preukáže, že nie všetky údaje uvedené v „Žiadosti o poskytnutie príspevku na podporu presťahovanie za prácou“ a jej prílohách sú pravdivé, zamestnanec je povinný vrátiť úradu všetky poskytnuté finančné prostriedky. Následne má úrad právo odstúpiť od dohody.
7.	Doba poskytovania príspevku sa nepredlžuje nad rámec zákonného nároku.
Článok VI.
Skončenie dohody
1.	Dohoda je uzavretá na dobu určitú, t. j. do trvania práv a povinností účastníkov dohody alebo do uplynutia doby poskytovania alebo vyčerpania celej výšky príspevku stanovenej v tejto dohode. Rozhodujúca je skutočnosť, ktorá nastane skôr.
2.	Túto dohodu je možné ukončiť na základe vzájomnej písomnej dohody účastníkov tejto dohody.
3.	Každý z účastníkov dohody môže v prípade závažného porušenia dohody od tejto dohody odstúpiť a písomne upovedomiť o odstúpení druhú zmluvnú stranu. Účinky odstúpenia od tejto dohody nastanú momentom jeho doručenia druhej strane tejto dohody. Oprávnene poskytnuté finančné prostriedky zamestnancovi do dňa účinnosti odstúpenia od dohody zostávajú jej ukončením nedotknuté. Zamestnanec je však povinný vrátiť finančné prostriedky, ktoré získal neoprávnene, a to v lehote do 30 kalendárnych dní od doručenia výzvy na vrátenie týchto finančných prostriedkov. Za závažné porušenie dohody sa považuje na strane zamestnanca porušenie ustanovenia článku III. bod 3 a 4. Za závažné porušenie dohody na strane úradu sa považuje porušenie článku II. bod 1.
Článok VII.
Všeobecné a záverečné ustanovenia
1.	Táto dohoda je vyhotovená v 2 rovnopisoch, z ktorých každý má platnosť originálu, pričom úrad prijme 1 vyhotovenie a zamestnanec 1 vyhotovenie.
2.	Táto dohoda nadobudne platnosť a účinnosť dňom jej podpísania oboma účastníkmi dohody.
3.	Zmeny v tejto dohode možno vykonať len na základe písomného návrhu jedného z účastníkov dohody písomným dodatkom k tejto dohode, podpísaným oboma účastníkmi dohody.
4.	Právne vzťahy výslovne neupravené v tejto dohode sa riadia príslušnými ustanoveniami zákona č. 40/1964 Zb. Občianskeho zákonníka v znení neskorších predpisov a všeobecne záväznými právnymi predpismi platnými v Slovenskej republike, ktoré majú vzťah k záväzkom účastníkov dohody. Predpisy komunitárneho práva Európskych spoločenstiev majú prednosť pred zákonmi Slovenskej republiky.
5.	Účastníci tejto dohody vyhlasujú, že sú oprávnení túto dohodu podpísať, prečítali si ju, jej obsahu porozumeli a súhlasia s ním, neuzavreli ju v tiesni ani za inak nevýhodných podmienok a na znak súhlasu s celým jej obsahom ju dobrovoľne podpisujú.
V Žiline dňa: 20. 9. 2022
Za úrad:
			riaditeľ úradu	zamestnanec
			alebo ním poverený zamestnanec	(meno, priezvisko a podpis)
			(meno, priezvisko, podpis a odtlačok pečiatky)
Poznámka
Príspevok sa poskytuje na základe písomnej dohody o poskytnutí príspevku uzatvorenej medzi úradom a zamestnancom. Príspevok sa poskytuje najviac počas šiestich mesiacov v sume najviac 400 eur v úhrne, a ak obaja manželia spĺňajú podmienky na poskytnutie príspevku, v sume najviac 600 eur v úhrne. 
Manželia žiadajú o príspevok spoločnou žiadosťou, v ktorej uvedú manžela, ktorému sa má príspevok poskytovať. 
Príspevok poskytuje úrad, v ktorého evidencii uchádzačov o zamestnanie bol zamestnanec vedený, do 30 dní od preukázania trvania zamestnania a výdavkov.
Úrad práce, sociálnych vecí a rodiny opätovne poskytne príspevok najskôr po uplynutí jedného roku od ukončenia obdobia jeho poskytovania.
V súlade s ustanoveniami ZoSZ za účelom riešenia aktívnej politiky zamestnanosti a využívania nástrojov aktívnych opatrení na trhu práce poskytuje úrad práce, sociálnych vecí a rodiny po predložení žiadosti a splnení stanovených podmienok občanovi alebo zamestnávateľovi i 
•	príspevok na samostatnú zárobkovú činnosť,
•	príspevok na podporu zamestnávania znevýhodneného uchádzača o zamestnanie,
•	príspevok na podporu miestnej a regionálnej zamestnanosti,
•	príspevok na vykonávanie absolventskej praxe, 
•	príspevok na podporu vytvorenia pracovného miesta v prvom pravidelne platenom zamestnaní,
•	príspevok na aktivačnú činnosť formou menších obecných služieb pre obec alebo formou menších služieb pre samosprávny kraj, 
•	príspevok na aktivačnú činnosť formou dobrovoľníckej služby, 
•	príspevok na dochádzku za prácou, 
•	príspevok na podporu mobility za prácou,
•	príspevok na dopravu do zamestnania,
•	príspevok na presťahovanie za prácou,
•	príspevku na vytvorené nové pracovné miesto, 
•	príspevok na zriadene chránenej dielne alebo chráneného pracoviska,
•	príspevok na udržanie občana so zdravotným postihnutím v zamestnaní,
•	príspevok občanovi so zdravotným postihnutím na samostatnú zárobkovú činnosť,
•	príspevok na činnosť pracovného asistenta,
•	príspevok na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov.